Centralni Kordiljeri (Kolumbija)
<s>Kolumbijski Centralni Kordiljeri (španjolski: Cordillera Central) je planinski masiv u sredini Kolumbije, dio Anda, najviši od tri 
kolumbijskih kordiljera.</s>

<s>Geograske karakteristike</s>

<s>Centralni Kordiljeri imaju površinu od 129,737 km², dugi su nekih 1,023 km u smjeru sjever-jug, i u široki 449 km (istok-zapad).</s>

<s>Masiv se prostire preko 11 departmana, od Putumaya (5%), preko Nariña (8%), Cauce (11%), Valle del Cauce (6%), Huile (7%), Tolime (15%), Caldasa (5%), Quindía (1%), Risaralda (1%), Antioquie (26%) do Bolivara (14%).</s>

<s>Omeđen je dolinama rijeka Cauce i Magdalene.</s>

<s>Najviša planina u masivu je Nevado del Huila visoka 5,390 metara.</s><s>Ostali veći vrhovi su; Nevado del Ruiz (5,321 m), Nevado del Tolima (5,216 m), Nevado del Quindío (5,150 m), Nevado de Santa Isabel (4,965 m), Nevado el Cisne (4,800 m), vulkan Puracé (4,646 m) i vulkan Pan de Azúcar (4.670 m).</s>

<s>Klima u masivu varira od tropske prašumske (preko 27 °C sa puno vlage) u nizinama preko umjerene (17 °C-24 °C, 12 °C-17 °C), do alpske (- 6 °C) na najvišim snježnim vrhovima.</s>

<s>Zahvaljujući različitim visinama, cijelom dužinom planinskog masiva sade se i uspjevaju različiti usjevi, od banana, pamuka, riže, trputca, kakaa, šećerne trske do duhana koji uspjevaju do nadmorske visine od 1,000 m.</s>

<s>Paradajz, kruške, ananas, kukuruz i kava sade se u pojasu od 1,000 do 2,000 m. I na kraju krumpir, ječam, pšenica i cvijeće između 2,000 i 3,000 m.</s>

<s>Pored ratarstva i stočarstva u masivu je razvijeno i rudarstvo, od crpljenja nafte, iskapanja smaragda, zlata, srebra i platine (za izvoz), do soli, ugljena, pijeska, silicija, šljunka i gline za domaće potrebe.</s>

<s>Izvori</s>

<s>Vanjske veze</s>

<s>Cordillera Central en Colombia</s>

<s>Planinski masivi u Kolumbiji
Kolumbija</s>

